In nomine Verbi incarnati. Noverint cuncti fideles, quod ego Ubertus, reminiscens pondus meæ miseriæ, ut Deus omnipotens propicietur cunctis meis iniquitatibus et remittat mihi omnia peccata mea, dono beato Petro et ad locum Cluniacum aliquid de rebus meis quæ sunt in villa Campiloco: hoc est pratum quod dicunt Castellanum, in agro Fargias, totam meam partem quam ego habeo, totam dono sancto Petro, ut ipse Dominum roget pro me et aperiat mihi januam paradysi; ut faciant post hunc diem quod voluerint. S. Uberti, Rainaldi, Acellini, Bernaldi. Actum Cluniaci, regnante Hugone rege.